Opprinnelig var goth en subkultur som oppsto etter glam og punk helt tilbake på 80-tallet med band som Bauhaus, Siouxsie and the Banshees, The Cult, Sex Gang Children, The Cure og The Sisters of Mercy. Goth-bevegelsen tok også opp i seg elementer av synth- og industrial-miljøene. I dag er gothen en svært diversifisert subkultur som favner et bredt spekter av stilretninger, både innen musikk og mote.